[{"text_idx": "#000005", "text": "Yn y sgwrs hon fe ganolbwyntir ar gerrig coffa arysgrifenedig o\u2019r bumed ganrif, y chweched ganrif a\u2019r seithfed ganrif gynnar. Mae\u2019r rhain i\u2019w cael mewn gwahanol rannau o Gymru a rhai rhannau eraill o Brydain, ac yn Iwerddon. Maen nhw wedi\u2019u harysgrifennu yn Lladin ac weithiau yn yr wyddor ogam Wyddeleg ac maen nhw\u2019n nodi beddau dynion a rhai menywod. Ystyrir yr amrywiol gyd-destunau tirweddol lle mae\u2019r cerrig i\u2019w cael, yr hyn y gall yr arysgrifau eu dweud wrthym am gysylltiadau ag Iwerddon a\u2019r Cyfandir, a\u2019r hyn a ddatgelant am hunaniaethau newidiol \u2013 Rhufeinig, Gwyddelig a Brythonig \u2013 yn y cyfnod o\u0302l-Rufeinig, yn ogystal a\u0302 throedigaeth i Gristnogaeth."}, {"text_idx": "#000010", "text": "Yn ystod 2021 fe fyddwn ni\u2019n cynnal digwyddiadau arbennig a chyflwyniadau rheolaidd yn gysylltiedig a\u0302\u2019n prosiectau ymchwil presennol. Mae croeso i bawb fynychu\u2019r digwyddiadau ar-lein di-da\u0302l hyn. Caiff yr holl sgyrsiau eu recordio a byddant ar gael yn y man ar sianel YouTube y Comisiwn Brenhinol."}]